Document ID: 31999R2337

A Bizottság 2337/1999/EK rendelete
(1999. november 3.)
a baromfihús-ágazat kiviteliengedély-rendszere végrehajtására vonatkozó részletes szabályok megállapításáról szóló 1372/95/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 2916/95/EK bizottsági rendelettel [1] módosított, a baromfihús piacának közös szervezéséről szóló, 1975. október 29-i 2777/75/EGK tanácsi rendeletre [2] és különösen annak 3. cikke (2), 8. cikke (13) bekezdésére és 15. cikkére,
mivel:
(1) a legutóbb a 2581/98/EK rendelettel [3] módosított 1372/95/EK bizottsági rendelet [4] részletes szabályokat állapított meg a kiviteli engedélyek rendszerének végrehajtására a baromfihús-ágazatban;
(2) a kiviteli engedélyek érvényességi idejéről szóló jelenlegi rendelkezések az engedélyek kérelmezésénél minden hónap elején mesterséges növekedést idéznek elő, ami megnehezíti a szükséges intézkedések heti adminisztrációját. Az érvényesség idejét ennek megfelelően inkább napokban, mint hónapokban kell meghatározni;
(3) a tapasztalatok alapján az 1372/95/EK rendelet 4. cikkében szereplő, az engedélyek azonnali kibocsátásának eljárását egyszerűsíteni kell, és a piaci szereplő részére garanciát kell nyújtani ezeknek az engedélyeknek a kiadására és érvényességére vonatkozóan. Azonban ezeknek az engedélyeknek a rövid futamidejű kereskedelmi ügyletek területére kell korlátozódniuk, abból a célból, hogy megakadályozzák e rendelet 3. cikkében meghatározott eljárás kijátszását;
(4) a tagállamnak a Bizottság részére történő beszámolási kötelezettségéről szóló szabályt összhangba kell hozni az engedélyek azonnali kiadásáról szóló intézkedés módosításával;
(5) az 1372/95/EK rendelet I. mellékletében meghatározott biztosítékokat hozzá kell igazítani a visszatérítésekben történt legutóbbi változásokhoz;
(6) az e rendeletbe foglalt intézkedések összhangban vannak a Baromfihús- és Tojáspiaci Irányítóbizottság véleményével,
ELFOGADTA EZT A RENDELETET:
1. cikk
A 1372/95/EK rendelet a következőképpen módosul:
1. A 2. cikk (1) bekezdésének helyébe a következő rendelkezés lép:
"(1) A kiviteli engedélyek a kiadásuk napjától számított 90 napig érvényesek a 3719/88/EGK rendelet 21. cikke (2) bekezdésének értelmében."
2. A 4. cikk helyébe a következő rendelkezés lép:
"4. cikk
Az ügyfél által benyújtott kérelemben a 25 tonna termékmennyiségig terjedő engedély iránti kérelem nem képezi tárgyát semmilyen speciális intézkedésnek a 3. cikk (4) bekezdésében szereplő utalás szerint, és a kérelmezett engedélyeket azonnal ki kell adni.
Ezen esetekben a 2. cikk (1) és (5) bekezdésétől eltérően az engedélyek érvényességi idejét a kiadás időpontjától számított 5 munkanapban kell korlátozni a 3719/88/EGK rendelet 21. cikke (2) bekezdésének és az engedélykérelem 20. szakaszának értelmében, és az engedélyeknek a következők közül legalább egyet tartalmazniuk kell:
- Certificado válido durante cinco días hábiles y no utilizable para la aplicación del artículo 5 del Reglamento (CEE) no 565/80,
- Licens, der er gyldig i fem arbejdsdage, og som ikke kan benyttes til at anvende artikel 5 i forordning (EØF) nr. 565/80,
- Fünf Werktage gültige und für die Anwendung von Artikel 5 der Verordnung (EWG) Nr. 565/80 nicht verwendbare Lizenz,
- Πιστοποιητικό που ισχύει για πέντε εργάσιμες ημέρες και δεν χρησιμοποιείται για την εφαρμογή του άρθου 5 του κανονισμού (ΕΟΚ) αριθ. 565/80,
- Licence valid for five working days and not useable for the purposes of Article 5 of Regulation (EEC) No 565/80,
- Certificat valable 5 jours ouvrable et non utilisable pour l'application de l'article 5 du règlement (CEE) no 565/80,
- Titolo valido cinque giorni lavorativi e non utilizzabile ai fini dell'applicazione dell'articolo 5 del regolamento (CEE) n. 565/80,
- Certificaat met een geldigheidsduur van vijf werkdagen en niet te gebruiken voor de toepassing van artikel 5 van Verordening (EEG) nr. 565/80,
- Certificado de exportção válido durante cinco dias úteis, não utilizável para a aplicação do artigo 5.o do Regulamento (CEE) n.o 565/80,
- Todistus on voimassa viisi arkipäivää eikä sitä voi käyttää sovellettaessa asetuksen (ETY) N:o 565/80 5 artiklaa,
- Licensen är giltig fem arbetsdagar men gäller inte vid tillämpning av artikel 5 i förondning (EEG) nr 565/80.
A Bizottság, amennyiben szükséges, e cikk alkalmazását felfüggesztheti."
3. A 7. cikk (1) bekezdése helyébe a következő rendelkezés lép:
"(1) Minden pénteken 13.00 órától a tagállamoknak a Bizottság részére a következőket kell eljuttatniuk faxon keresztül a megelőző időszakra vonatkozóan:
a) az 1. cikkben szereplő, az azonos héten hétfőtől péntekig benyújtott kiviteliengedély-kérelmeket, feltüntetve, hogy azok a 4. cikk alkalmazási körébe tartoznak-e vagy sem;
b) a megelőző szerdáig kiadott kiviteli engedélyek által érintett mennyiségeket a 4. cikk alapján azonnal kiadottak kivételével;
c) azokat a kiviteliengedély-kérelmekben szereplő mennyiségeket, amelyeket a megelőző héten a 3. cikk (6) bekezdése értelmében visszavontak."
4. Az I. és II. melléklet helyébe e rendelet melléklete lép.
2. cikk
Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
Ezt a rendeletet az 1999. november 22-től kérelmezett kiviteli engedélyek esetében kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1999. november 3-án.

Labels: 3
17